Șoferul mașinii cu numere anti-PSD va face plângere penală împotriva polițiștilor care l-au dus la secție cu copilul

Răzvan Ștefănescu, șoferul mașinii cu numere M..E PSD, a anunțat marți că va face plângere penală împotriva polițiștilor care l-au dus la sediul Poliției Rutiere luni dimineață și nu l-au lăsat să-și ducă băiatul ”la cineva în care să am încredere”.

Răzvan Ștefănescu a declarat la ieșirea de la Poliția Rutieră că ”pentru copil voi face plângere penală. Puteau să mă lase o oră să duc copilul la cineva în care am încredere, nu plecam nicăieri. Ei nu m-au lăsat”.

Întrebat dacă regretă tot scandalul în care este implicat, Răzvan Ștefănescu a spus: ”Nu-mi pare rău, nu am făcut nimic ilegal. Eu am consultat DEX și am considerat că sunt ok plăcuțele, așa au considerat și cei din Suedia, și polițiștii români care m-au oprit de mai multe ori”.

Foto: Răzvan Ștefănescu (InquamPhotos / Octav Ganea)